Man vas wat glo hond verkragŉ 21-jarige man van Gauteng moet binnekort in die Pretoriase landdroshof verskyn, nadat hy glo ŉ drie jaar oue reun in sy kamer verkrag het. Ao. Daniel Mavimbele, ŉ polisiewoordvoerder, het gesê die man is in Diepsloot in hegtenis geneem en word van bestialiteit aangekla. Die Daily Sun het Maandag berig die verdagte het glo sy buurvrou se hond, Fetch, opgetel voor twee vroue wat saam met hom op ŉ erf woon, en na sy kamer geneem en die deur toegemaak. Die vroue het deur ŉ venster geloer en gesien hoe hy ŉ kombers op die vloer gooi en bo op die hond klim. Die ooggetuies het gesê die man se bors was vol hondehare toe hy uit sy kamer gekom het, en hy is na ŉ kraan om homself te was. Inwoners het gou van die voorval te hore gekom en wou hom aanrand. “Die man is ŉ dier,” het Evelyn Vundla (44) aan die koerant gesê. “Hoekom kan hy nie na die snelweg gaan en ŉ prostituut huur in plaas daarvan om ŉ hond te verkrag nie? Hy behoort doodgemaak te word of tronk toe gestuur te word vir die res van sy lewe. As hy in staat is om ŉ hond te verkrag, is hy ook in staat om ons kinders te verkrag.” Die man het glo aan die polisie gesê hy bly alleen en dat hy in sy kamer gebid het toe die hond daar was. Debbie Kegel, ŉ woordvoerder van die Dierebeskermingsvereniging (DBV), het bevestig dat die hond na ŉ plek van veilige bewaring geneem is en waar hy ŉ mediese ondersoek sal ondergaan. Bron:Daily Sun